**Všeobecné zmluvné podmienky účasti na zotavovacom podujatí - Táboráčik – ubytovanie so stravou**

# 1. VZNIK ZMLUVNÉHO VZŤAHU

Právny vzťah (tým aj nárok na účtovanie storno poplatku), medzi zákazníkom, resp. rodičom (ďalej len rodič) prípadne kolektívom na jednej strane a organizátormi zotavovacích podujatí (ďalej len ZP) pre deti – samostatnými podnikateľskými subjektmi TÁBORÁČIK, s.r.o.; Ivan Chebeň (ďalej len TAB) na druhej strane, vzniká odovzdaním riadne vyplnenej prihlášky, resp. jej prijatím zo strany TAB.

# 2. POVINNOSTI A PRÁVA ZÁKAZNÍKA

## 2.1. Rodič je povinný:

* odovzdať riadne vyplnenú „Prihlášku na zotavovacie podujatie“ a „Prehlásenie o bezinfekčnosti a zdravotnom stave dieťaťa“ (Prehlásenie sa odovzdáva pri nástupe na ZP)
* dodržať podmienky uvedené v prehlásení
* zaplatiť stanovenú cenu za ZP, po obdržaní výzvy na úradu, alebo najneskôr do 14 dní pred nástupom na účet so správnymi atribútmi platby, ktoré budú uvedené vo výzve na úhradu
* priviesť dieťa včas na stanovené miesto ZP a po ukončení ZP si ho osobne prevziať v určený čas na stanovenom mieste ZP
* uhradiť všetky materiálne škody, ktoré spôsobí jeho dieťa na ZP
* dodržiavať zákaz vstupovania do ubytovacej a stravovacej časti ZP bez platného zdravotného preukazu a súhlasu vedúceho ZP

## 2.2. Rodič má právo:

* vyžadovať poskytnutie objednaných a zaplatených služieb v rozsahu a kvalite týkajúcich sa príslušného ZP
* prípadné nedostatky reklamovať ihneď a požadovať nápravu, či náhradu. TAB prijíma len písomne reklamácie a to do troch mesiacov od ukončenia ZP. Po tomto termíne nebudú reklamácie ani iné výhrady akceptované
* byť včas oboznámený s prípadnými zmenami rozsahu služieb a ceny
* kedykoľvek pred nástupom, písomne zrušiť účasť dieťaťa na ZP zo zdravotných alebo iných závažných dôvodov
* kedykoľvek zrušiť účasť dieťaťa na ZP pri dodržaní storno poplatkov

**3. POVINNOSTI A PRÁVA ORGANIZÁTOROV ZOTAVOVACÍCH PODUJATÍ**

## 3.1 TAB je povinný

* poskytnúť rodičovi všetky dostupné informácie o dohodnutých službách, mieste a hodine zrazu
* záväzné služby sú uvedené „V cene“
* v priebehu ZP riadne a kvalitne poskytovať dohodnuté služby
* zabezpečiť ubytovanie so stravovaním
  + ubytovanie je zabezpečené v 4 až 5 – posteľových izbách /bez soc. zariadení/ v hlavnej budove a 6 miestnych chatkách s vlastným sociálnym zariadením
  + strava bude podávaná 5x denne (raňajky, desiata, obed, olovrant, druhá večera) pitný režim je zabezpečený počas celého dňa
* v prípade prekážok brániacich TAB poskytnúť dohodnuté služby, TAB poskytne adekvátnu náhradu
* riešiť reklamácie najneskôr do 31 dní po nahlásení reklamácie

## 3.2 TAB má právo

1. vrátiť prihlášku rodičovi ak sa do momentu jej doručenia ZP obsadilo a o tejto skutočnosti ho informovať
2. odstúpiť od realizácie ZP v týchto prípadoch:
   1. z dôvodu vyššej moci, tzn. politické udalosti, extrémne podnebné javy, karanténa, zhoršenie zdravotných či hygienických podmienok v zariadení, zlyhanie prevádzky-schopnosti zariadenia a pod.
   2. v prípade, že rodič nesplnil príslušné ustanovenia týchto „Všeobecných podmienok“

## 3.3 TAB nemá právo

* zmeniť čas odchodu a príchodu na ZP, ktoré sú uvedené v pokynoch
* zrušiť ZP z neopodstatnených dôvodov,

**4. OCHORENIE DETÍ NA ZOTAVOVACÍCH PODUJATIACH**

* TAB neoznamuje rodičom bežné ochorenia (ak si to rodič želá, uvedie na prihláške)
* infekčné ochorenie potvrdené lekárom v spádovej oblasti oprávňuje TAB k ukončeniu pobytu dieťaťa na náklady rodiča- TAB vráti rodičovi poplatok za stravu počnúc nasledujúcim dňom, ak týmto dňom nie sú dni pracovného voľna -ak si rodič vezme dieťa zo ZP z iných dôvodov, nemá nárok na vrátenie poplatku za nevyčerpané služby

**5. CENA ZOTAVOVACIEHO PODUJATIA**

* je uvedená na stránkach (www.aligatory.sk, [www.facebook.com/aligatory/](http://www.facebook.com/aligatory/)) 
  + Volanie Divočiny: 295€ (zľava pre súrodenca -11€, zľava pre bývalého účastníka -11€)
  + Šport Kemp: 248€ (zľava pre súrodenca -8€, zľava pre bývalého účastníka -8€)
  + Poslední Mohykáni: 279€ (zľava pre súrodenca -10€, zľava pre bývalého účastníka -10€)
  + Stredozem: 226€ (zľava pre súrodenca -7€, zľava pre bývalého účastníka -7€)

**6. STORNO POPLATKY**

* zrušenie ZP musí byť vykonané písomne (e-mailom, doporučeným listom), rozhodujúci je dátum odoslania- v prípade ochorenia, hospitalizácie a závažnej rodinnej udalosti sa storno poplatky neúčtujú - v týchto prípadoch TAB požaduje písomný doklad od príslušnej inštitúcie
* Výška storno poplatkov
  + 28-14 dni pred príchodom na ZP – 10% z ceny ZP
  + 13-01 deň pred príchodom na ZP – 25% z ceny ZP
  + posledných 23 hodín pred príchodom – 100% z ceny ZP
* pri stornovaní z akéhokoľvek dôvodu sa, okrem storno poplatkov vždy účtuje aj manipulačný poplatok vo výške 4€

**7. ZÁVEREČNÉ USTANOVENIA**

* Rodič, podpísaním „Prihlášky na zotavovacie podujatie“, potvrdzuje, že sa oboznámil s týmito Všeobecnými zmluvnými podmienkami účasti na zotavovacom podujatí – Táboráčik – ubytovanie so stravou, súhlasí s nimi a bezvýhradne ich prijíma.